เห็นเส้นเลือดบริเวณหางตา เป็นมา4วัน ก่อนน่านี้สันนิษฐานว่านอนไม่พอ แต่ก็ลองนอนเต็มที่แล้วอาการก็ยังไม่ลดลง หรือว่าจะเป็นพออาการไอก็ไม่แน่ใจ แต่ตอนนี้หายจากการไอแล้ว คุณคิดเห็นว่าอย่างไรครับ
สวัสดีค่ะ อาการตาแดง หรือเห็นเส้นเลือดฝอยที่เยื่อบุตาขยายตัว อาจเกิดจาก1. การขยี้ตา2. เยื่อบุตาอักเสบ (conjunctivitis) ซึ่งนอกจากเยื่อบุตาบวมแดงแล้ว จะมีอาการคันตา เจ็บตา เคืองตา แสบตา มีขี้ตามาก โดยอาจเกิดจากการติดเชื้อไวรัสหรือเชื้อแบคทีเรีย หรือจากการสัมผัสกับสารก่อภูมิแพ้ ได้แก่ ฝุ่นละออง เกสรดอกไม้ เชื้อรา ขนสัตว์ อาหารทะเล เป็นต้น3. การระคายเคืองจากสารเคมี เช่น ควันบุหรี่ ควันไฟ ฝุ่นละออง สบู่ แชมพู สเปรย์ คลอรีนในน้ำ เป็นต้น4. กระจกตาเป็นแผล จากอุบัติเหตุ เช่น ไม้ทิ่มตา หรือจากการใส่คอนแทคเลนส์นานเกินไป หรือกระจกตาติดเชื้อโรคเริม5. ตาแห้ง จากการใช้สายตาจ้องมือถือหรือโทรศัพท์เป็นเวลานาน ร่างกายขาดน้ำ อากาศแห้ง โดนลมมากไป เป็นต้น6. การนอนหลับพักผ่อนไม่เพียงพอ การนอนดึก ก็ทำให้ตื่นขึ้นมาตาแดงในตอนเช้าได้ เพราะดวงตาได้รับการปิดพักผ่อนไม่เพียงพอ7. การดื่มเครื่องดื่มแอลกอฮอล์มากเกินไป ทำให้เส้นเลือดขยายตัว มีปริมาณเลือดไหลเวียนที่ดวงตามากขึ้น8. ต้อเนื้อ จะเห็นเป็นแผ่นเนื้อเยื่อรูปสามเหลี่ยมยื่นออกจากตาขาวเข้าไปที่ตาดำ ซึ่งอาจเป็นสีเหลืองและมีสีแดงบ้างเล็กน้อย และอาจเห็นเส้นเลือดอยู่รอบๆ ต้อเนื้อได้9. ต้อหิน หากเป็นต้อหินเฉียบพลัน จะมีอาการปวดตา ปวดหัว ตาแดง น้ำตาไหล ตามัว มองเห็นเป็นสีรุ้งรอบดวงไฟ10. การใช้ยาบางชนิด เช่น ยาแก้แพ้ในเบื้องต้น ควรหลีกเลี่ยงการเกาและขยี้ตา งดใส่คอนแทคเลนส์ (หากใช้อยู่) หลีกเลี่ยงการใช้สายตาในการทำงานและจ้องมือถือและคอมพิวเตอร์มากไป ไม่ตากลม นอนหลับพักผ่อนให้เพียงพอ ดิ่มน้ำเปล่ามากๆ แต่ไม่ดื่มแอลกฮอล์ แต่หากอาการไม่หายไป หรือมีอาการอื่นๆ ร่วม เช่น เจ็บตา แสบตา ขี้ตาเป็นหนอง เป็นต้น ก็ควรไปพบจักษุแพทย์เพื่อตรวจและรักษาค่ะ